CELEX: 62020TA0388
Language: sk
Date: 2021-04-14 00:00:00
Title: Vec T-388/20: Rozsudok Všeobecného súdu zo 14. apríla 2021 – Ryanair/Komisia (Finnair I; Covid-19) („Štátna pomoc – Fínsky trh s leteckou dopravou – Pomoc, ktorú Fínsko poskytlo spoločnosti Finnair v rámci pandémie COVID-19 – Štátna záruka spojená s úverom – Rozhodnutie o nevznesení námietok – Dočasný rámec pre opatrenia štátnej pomoci – Opatrenie určené na nápravu vážnej poruchy fungovania v hospodárstve členského štátu – Nevyváženie priaznivých účinkov pomoci s jej negatívnymi účinkami na podmienky obchodu a na zachovanie neskreslenej hospodárskej súťaže – Rovnosť zaobchádzania – Sloboda usadiť sa – Slobodné poskytovanie služieb – Povinnosť odôvodnenia“)

21.6.2021   
            
            
               SK
            
            
               Úradný vestník Európskej únie
            
            
               C 242/43
            
         
      Rozsudok Všeobecného súdu zo 14. apríla 2021 – Ryanair/Komisia (Finnair I; Covid-19)
      (Vec T-388/20) (1)
      
      („Štátna pomoc - Fínsky trh s leteckou dopravou - Pomoc, ktorú Fínsko poskytlo spoločnosti Finnair v rámci pandémie COVID-19 - Štátna záruka spojená s úverom - Rozhodnutie o nevznesení námietok - Dočasný rámec pre opatrenia štátnej pomoci - Opatrenie určené na nápravu vážnej poruchy fungovania v hospodárstve členského štátu - Nevyváženie priaznivých účinkov pomoci s jej negatívnymi účinkami na podmienky obchodu a na zachovanie neskreslenej hospodárskej súťaže - Rovnosť zaobchádzania - Sloboda usadiť sa - Slobodné poskytovanie služieb - Povinnosť odôvodnenia“)
      (2021/C 242/61)
      Jazyk konania: angličtina
      
         Účastníci konania
      
      
         Žalobkyňa: Ryanair DAC (Swords, Írsko) (v zastúpení: E. Vahida, F.-C. Laprévote, S. Rating a I.-G. Metaxas-Maranghidis, advokáti)
      
         Žalovaná: Európska komisia (v zastúpení: L. Flynn, S. Noë a F. Tomat, splnomocnení zástupcovia)
      
         Vedľajší účastníci, ktorí v konaní podporujú žalovanú: Španielske kráľovstvo (v zastúpení: L. Aguilera Ruiz, splnomocnený zástupca), Francúzska republika (v zastúpení: E. de Moustier a P. Dodeller, splnomocnení zástupcovia), Fínska republika (v zastúpení: H. Leppo, splnomocnená zástupkyňa)
      
         Predmet veci
      
      Návrh založený na článku 263 ZFEÚ na zrušenie rozhodnutia Komisie C(2020) 3387 final z 18. mája 2020 týkajúceho sa štátnej pomoci SA.56809 (2020/NN) – Fínsko COVID-19: Štátna záruka poskytnutá spoločnosti Finnair
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Ryanair DAC znáša svoje vlastné trovy konania a je povinná nahradiť trovy konania Európskej komisie vrátane trov konania vynaložených v rámci žiadosti o dôverné zaobchádzanie.
               
            
                  3.
               
               
                  Španielske kráľovstvo, Francúzska republika a Fínska republika znášajú svoje vlastné trovy konania.
               
            
         (1)  Ú. v. EÚ C 262, 10.8.2020.